google/wiki40b huggingface dataset:
Klanečnica

Klanečnica je vodný tok na strednom Považí, pravostranný prítok Váhu s dĺžkou 25 km (z toho 18 km na Slovensku).
Pramení v Bielych Karpatoch, na území Česka, pod názvom Klanečnice. Prameň leží v nadmorskej výške cca 520 m n. m., na úpätí vrchu Lesná (696,0 m n. m.), západne od moravskej obce Strání.
Na krátkom úseku tečie na sever, napája Stráňavskú vodnú nádrž a oblúkom sa postupne stáča na juhovýchod, preteká obcou Strání a pri jej osade Květná priberá sprava Svinársky potok. Na územie Slovenska vstupuje pri osade Šance a ďalej preteká kopaničiarskou oblasťou obce Moravské Lieskové. Z oboch strán priberá len krátke prítoky a tečie cez osady Plevovec, Bučkovec, Brestové a následne preteká bradlovou oblasťou tzv. Bošáckych bradiel. Vstupuje do Považského podolia, podcelku Trenčianska kotlina, kde preteká obcami Moravské Lieskové a Dolné Srnie, medzi obcami sa koryto riečky výraznejšie horizontálne vlní a za Dolným Srním tečie viac na juhojuhovýchod. Priberá pravostrannú Kamečnicu, svoj najvodnatejší prítok, a vstupuje na územie mesta Nové Mesto nad Váhom. Tu oddeľuje mesto na pravom brehu od miestnej časti Mnešice na ľavom brehu. V poslednom úseku sa mení smer toku na juhovýchod a v blízkosti mesta sa vlieva do Biskupického kanála na pravom brehu Váhu. Zvláštnosťou dolnej časti toku je, že koryto zvykne vysychať. Niekedy býva bez vody aj celé mesiace. Dobre si to možno všimnúť zo železničného mosta a cestného nadjazdu ponad Klanečnicu v Novom Meste nad Váhom. Pritom ešte na strednom úseku Klanečnice, rovnako ako aj na jej prítoku  Kamečnici možno pozorovať stály prietok. 
Klanečnica je jedným z prítokov Váhu na strednom Považí. Na tomto úseku sa Váh vyznačuje perovitou riečnou štruktúrou, pričom pravá strana je výraznejšie vyvinutá ako ľavá strana. Prítoky tu tečú rovnobežne (napr. Drietomica, Chocholnica, Bošáčka a spomenutá Klanečnica).
Jaroslav Holík (hokejista)

Život

V rokoch 1961 - 1979 pôsobil ako hráč armádneho klubu Dukla Jihlava, za ktorú nastúpil k 602 zápasom, v ktorých nazbieral 641 kanadských bodov (266 + 375). S týmto klubom vybojoval sedem titulov majstra republiky. Ďalšie štyri ligové prvenstvá neskôr pridal ako tréner. Pravidelne štartoval za česko-slovenskú reprezentáciu, s ktorou na svetových šampionátoch získal šesť medailí (vrátane zlatej z MS 1972). Zúčastnil sa tiež Zimných olympijských hier 1972, odkiaľ si česko-slovenské družstvo odviezlo bronz. Je členom Klubu hokejových strelcov denníka Sport.
Ako hlavný tréner priviedol v rokoch 2000 a 2001 českú reprezentáciu do 20 rokov k titulom majstrov sveta.
V roku 2010 bol vyšetrovaný políciou kvôli údajnej korupcii, kedy mal vyžadovať ako tréner reprezentačného mužstva do 20 rokov 50 000 korún za zaradenie obrancu Jana Platila do tímu. Denník Sport tiež uviedol, že získal nahrávku inkriminovaného rozhovoru. Polícia následne prípad odložila, pretože nezistila skutočnosti, ktoré by nasvedčovali spáchaniu trestného činu.
Od roku 2011 trpel gangrénou, prišiel kvôli nej o časť nohy.
V marci 2012 prevzal v Prahe od Českého klubu fair play Hlavnú cenu za celoživotný postoj.
Jeho bratom je bývalý hokejista Jiří Holík. Má syna Roberta (takisto bývalého hokejistu) a dcéru Andreu (bývalá tenistka).
Zomrel po dlhej chorobe vo veku 72 rokov 17. apríla 2015.
Cingulata

Cingulata je rad placentovcov zo skupiny málozubce. Ich telo je kryté pancierom z kostených dosiek. Vyvinuli sa v Južnej Amerike, po spojení Južnej a Severnej Ameriky prenikli cez Panamskú šiju aj na sever, kde dodnes prežil druh pásavec deväťpásy (Dasypus novemcinctus).
Austrália (štát)

Geografia

Morskými susedmi Austrálie sú Indonézia, Východný Timor a Papua-Nová Guinea na severe, Vanuatu, Šalamúnove ostrovy a francúzske závislé územie Nová Kaledónia na severovýchode a Nový Zéland na juhovýchode. Najkratšia vzdialenosť medzi pevninou Papuy-Novej Guiney a Austráliou je približne 150 kilometrov. Austrálsky ostrov Boigu sa však nachádza len 5 kilometrov od pevniny Papuy-Novej Guiney, čo viedlo k zložitej dohode o hranici, aby mohli byť vodné trasy využívané obyvateľmi oboch krajín. Je tam subtropické, tropické a mierne podnebie. 
Najdlhším a najvyšším pohorím Austrálie sú Veľké predelové vrchy, ktoré sa tiahnu pozdĺž východného pobrežia štátu. Najvyšším vrchom Austrálie je Kościuszkov vrch (2 228 m), ktorý leží v Snežných vrchoch (podcelok Austrálskych Álp a Veľkých predelových vrchov) na juhovýchode štátu.
Najnižší bod a zároveň najväčšie jazero Austrálie je slané Eyrovo jazero.

Politika

Prijatím ústavy Austrálskeho zväzu (Commonwealth of Australia) sa 1. januára 1901 vtedajšie britské kolónie na piatom svetadiele (Nový Južný Wales, Victoria, Queensland, Južná Austrália, Západná Austrália, Tasmánia) spojili do federácie. Hlavou štátu je aj naďalej britský monarcha (v súčasnosti kráľovná Alžbeta II.), ktorú v krajine zastupuje generálny guvernér (v súčasnosti Peter Cosgrove). 
Zákonodarstvo je v rukách parlamentu, zloženého z dvoch komôr – senátu a snemovne reprezentantov. Volebné obdobie snemovne reprezentantov je trojročné, senátu šesťročné s tým, že sa každý tretí rok obmeňuje polovica poslancov. V čele vlády stojí ministerský predseda volený parlamentom a menovaný generálnym guvernérom.

Pôvod mena

Meno Austrália je odvodené z latinského australis, čo znamená južný a pochádza z povestí z 2. storočia o „neznámej južnej zemi“ (v latinčine terra australis incognita). Britský objaviteľ Matthew Flinders pomenoval krajinu Terra Australis, čo bolo neskôr skrátené do dnešnej podoby. Predtým, počas objaviteľských ciest holandských moreplavcov, niesla krajina názov Nova Holandicus, teda Nové Holandsko.
Victor Ponta

Súkromný život

Ponta je ženatý s rumunskou poslankyňou európskeho parlamentu Dacianou Octaviou Sârbu v poradí druhom manželstve. Majú spolu jednu dcéru. Z prvého manželstva má syna.

Politická kariéra

Victor Ponta vyštudoval na bukurešťskej univerzite. Od roku 1995 pracoval ako prokurátor, od roku 1998 pôsobil pri rumunskom najvyššom súde v protikorupčnom odbore. V roku 2001 vstúpil do vysokej politiky a to po vymenovaní do čela antikorupčného výboru vlády premiéra Adriana Năstaseho. Od roku 2004 vystriedal niekoľko ministerských kresiel. 
Je známy svojím otvoreným bojom proti súčasnému prezidentovi Traianovi Băsescovi, ktorého považuje za hlavného vinníka súčasnej hospodárskej krízy v Rumunsku a kvôli ktorému neváhal vymeniť 3. júla 2012 predsedov oboch parlamentných komôr (Poslaneckej snemovne a Senátu) a 29. júla vyhlásiť (neúspešne) referendum o jeho odvolaní. Robí kroky aj proti ústavnému súdu. Rumunskom otriasa politická nestabilita, za ktorú bol premiér Ponta opakovane pokáraný Európskou úniou.
Victor Ponta bol opätovne vymenovaný za premiéra Rumunska na základe výsledkov rumunských parlamentných volieb z 9. decembra 2012.
4. novembra 2015 rezignoval na post premiéra. Podnetom bol požiar v nočnom klube v Bukurešti pri ktorom 30. októbra 2015 zomrelo 32 ľudí. Pri nasledujúcich protestoch tisíce ľudí vinili z tragédie i jeho vládu, a to kvôli korupcii a neschopnosti zabezpečiť dodržiavanie bezpečnostných predpisov.
Affieux

Polohopis

Affieux má rozlohu 30,19 km². Najvyšší bod je položený 772 m n. m. a najnižší bod 333 m n. m.

Obyvateľstvo

Affieux má 372 obyvateľov (2009).
Graf vývoja obyvateľstva:
Zdroje: INSEE
Audi R8

Výroba

Na výrobu R8 v quattro GmbH je sedemdesiat pracovníkov vybavených 5000 unikátnymi dielmi. Továreň v Neckarsulme bola rekonštruovaná za cenu 28 miliónov eur zvyčajne denne vyrobí od 8 až 15 áut denne až po maximálny denný výkon 29 automobilov.

4,2 V8

Audi R8 bol spočiatku vybavený motorom 4,2 V8. Konkrétne ide o benzínový motor z hliníkovej zliatiny s 32 ventilmi (4 ventily na valec), s využitím Fuel Stratified Injection (FSI) a zdvihovým objemom 4 163 cm³. Motor poskytuje výkon 309 kW/420 koní a 430 Nm krútiaceho momentu pri použití 98 Super Natural bezolovnatého benzínu. To je v podstate rovnaký motor ako v Audi RS4 B7, ale je upravený pre použitie mazacieho systému so suchou kľukovou skriňou. Tento V8 motor je viac prepracovaný variant existujúceho 4,2 V8, ale obsahuje priame vstrekovanie paliva (FSI) a štyri ventily na valec namiesto piatich (ako v predchádzajúcej verzii bez FSI). Taktiež používa dva reťazou poháňané vačkové hriadele v hlave valcov (DOHC) na rad valcov a využíva variabilné časovanie ventilov pre sacie a výfukové vačkové hriadele.
Voľba prevodovky je buď 6-rýchlostná manuálna prevodovka pôvodom z Lamborghini alebo v Audi vyvinutá prevodovka R tronic, teda poloautomatická prevodovka bez spojkového pedálu s automatickým režimom radenia. Rovaké možnosti má aj Lamborghini Gallardo. Dvojspojková DSG, teraz ako S tronic nie je k dispozícii.

5,2 V10

Automobilka Audi AG predstavila Audi R8 V10 dňa 9. decembra 2008. Automobil používa 5,2-litorvý FSI motor, ktorý vychádza z pohonnej jednotky, ktorú používa Lamborghini Gallardo LP560-4 (ktorý bol podľa poradia založený na motore 5,2 V10 FSI, ktorý je používaný v Audi S6 C6 a Audi S8 D3), ale je upravený na výkon 386 kW/525 koní a 530 Nm krútiaceho momentu. V porovnaní s variantom V8 je R8 V10 výkonovo posilnený. Audi uvádza, že zrýchlenie z 0 na 100 km/h za iba 3,9 sekundy, zrýchlenie z 97 na 200 km/h za 8,1 sekundy a maximálna rýchlosť je na hodnote 317 km/h. Ďalšie zmeny vo verzii V10 zahŕňajú niektoré estetické rozdiely: kompletné predné LED svetlomety (prvé na svete), interiérové vylepšenia ako 465 wattový audio systém Bang & Olufsen, agresívnejší štýl karosérie, väčšie zadné brzdy a exkluzívne disky kolies. Pôvodne bolo myslené, že by R8 mala používať 5,0-litrový V10 TFSI twin-turbo motor, ktorý používa aj Audi RS6 C6, ktorý dosahuje výkon 427 kW/580 koní. Ale niektoré súčasti twin-turbo systému sa prehrievajú a jeden prototyp bol dokonca zničený ohňom na okruhu Nürburgring.
Cléon-d’Andran

Poloha

Obec má rozlohu 10,25 km². Najvyšší bod je položený 222 m n. m. a najnižší bod 165 m n. m.

Obyvateľstvo

Počet obyvateľov obce je 892 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montauroux

Poloha

Obec má rozlohu 33,54 km². Najvyšší bod je položený 437 m n. m. a najnižší bod 72 m n. m.

Obyvateľstvo

Počet obyvateľov obce je 5 653 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaizen

Kaizen (po japonsky "zlepšenie") je japonská filozofia zameraná na trvalé zlepšovanie vo všetkých oblastiach života. Pri uplatnení v pracovnej oblasti kaizen trvalo zlepšuje všetky aspekty podnikania, od výroby po vedenie a od riaditeľa po pracovníkov na montážnej linke. Zlepšovaním štandardizovaných procesov za pomoci metódy Kaizen sa dá odstrániť plytvanie. Kaizen sa po prvý raz implementoval do viacerých japonských podnikov počas obnovovania krajiny po druhej svetovej vojne, vrátane spoločnosti Toyota a neskôr sa rozšíril do podnikov na celom svete.
Bandog

Pracovné upotrebenie

Bandog slúži na ochranu osôb a majetku, je vhodný do krízových situácií pre svoju výnimočnú odolnosť. V krajine pôvodu sa používa aj ako strážny pes vo väzniciach s najprísnejším režimom.

Pôvod

Bandog vzikol krížením americky staford terier s anglickým mastifom. Cieľom bolo vytvoriť psa neporaziteľného v sile a vytrvalosti. Kríženci neapolského mastina a staforda neboli v ďalšom chove použiteľní pre slabú pracovnú upotrebiteľnosť. Staroanglického buldoga by nikto, vzhľadom na zdravotné problémy prešľachteného plemena, nepoužil.
Rebourguil

Poloha

Obec má rozlohu 35,31 km². Najvyšší bod je položený 656 m n. m. a najnižší bod 341 m n. m.

Obyvateľstvo

Počet obyvateľov obce je 272 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hilsprich

Poloha

Obec má rozlohu 10,34 km². Najvyšší bod je položený 253 m n. m. a najnižší bod 215 m n. m.

Obyvateľstvo

Počet obyvateľov obce je 907 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cirkev bratská

Cirkev bratská (CB) je štátom uznávaná cirkev, ktorá patrí k malým protestantským cirkvám vyznávačského (evanjelikálneho) typu, ktorá vznikla r. 1892 v Česku. Na územie Slovenska sa dostala začiatkom 20. storočia, keď sa sformovali prvé zbory v Prešove (1923) a v Bratislave (1926). Počas Slovenského štátu bola zakázaná, v čase nadvlády komunizmu bola pod prísnym dohľadom.
V súčasnosti pôsobí samostatne v oboch republikách. Pri cenzoch v r. 2001 sa k nej prihlásilo 9 931 veriacich (vrátane detí) v Česku, na Slovensku v r. 2001 mala 3 217 veriacich. Je členom Ekumenickej rady cirkví na Slovensku.

Organizácia

Základným spoločenstvom Cirkvi bratskej je zbor. Na Slovensku pôsobí v súčasnosti 14 zborov. Zbory sa riadia spoločnou Ústavou, Vyznaním a Vnútro-cirkevným poriadkom a okrem toho uzneseniami cirkevnej konferencie. Činnosť zborov koordinuje a reprezentuje Rada Cirkvi bratskej. Cirkev bratská je zriaďovateľom základných škôl Narnia v Bratislave a Banskej Bystrici a bilingválneho gymnázia C. S. Lewisa v Bratislave.
Celo-cirkevnú pôsobnosť má spevokol Eben-Ezer.

Predstavitelia

Súčasným predsedom Rady CB je Ing. Štefan Evin, tajomníkom je ThDr. Ing. Ján Henžel, PhD. Medzi jej známejších členov patrí tiež Daniel Pastirčák a Štefan Hríb.
Balaton (jazero)

Turistické informácie

Vrchol sezóny je od júna do konca augusta. Turistické aktivity sú plávanie, plachtenie, surfovanie, rybolov, jazda na člne, vodné lyžovanie a návšteva vidieka a kopcov - víno na severnom pobreží a nočný život na juhu. A žijú tu ľudia iných kultúr. Na jazere sa každoročne Martin Daubner zaoberá výskumom medzinárodných pretekov plachetníc – Modrá Stuha.
Hlavné strediská sú Keszthely, Badacsony, Balatonakali, Tihany, Balatonfüred, Balatonalmádi, Balatonkenese, Siófok, Zamárdi, Balatonföldvár, Balatonlelle, Balatonboglár, Fonyód, Balatonmáriafürdő a Balatonberény.
Soucieu-en-Jarrest

Poloha

Obec má rozlohu 14,2 km². Najvyšší bod je položený 540 m n. m. a najnižší bod 224 m n. m.

Obyvateľstvo

Počet obyvateľov obce je 3 912 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Californication (album)

Úspechy albumu

Album Californication sa nachádza v publikácii 1001 albumov, ktoré musíte počuť, kým zomriete, ktorú v roku 2005 vydal Robert Dimery, je na 399. priečke zoznamu 500 najlepších albumov všetkých čias, ktorý v rokoch 2003 a 2005, zverejnil časopis Rolling Stone, je v zozname 200 najlepších albumov 90. rokov, ktorý bol zverejnený v roku 2006 v časopise Classic Rock & Metal Hammer, časopis Mojo ho v tom istom roku dal na 89. miesto zoznamu stovky najlepších albumov rokov 1993-2006 a v roku 2007 bol uvedený do Rokenrolovej siene slávy ako 92. album z 200 najlepších albumov všetkých čias („The Definitive 200: Top 200 Albums of All-Time“).
Saint-Martin-le-Mault

Poloha

Obec má rozlohu 12,5 km². Najvyšší bod je položený 238 m n. m. a najnižší bod 155 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gemini 3

Priebeh letu

Takmer päť hodín trval prvý pilotovaný let americkej dvojmiestnej kozmickej lode po orbitálnej dráhe Zeme na jar roku 1965. Cieľom letu bolo preveriť manévrovacie schopnosti kozmickej lode. Štart sa uskutočnil pomocou nosnej rakety Titan II GLV z mysu Kennedy na Floride. Na palube Gemini 3 bola dvojica astronautov veliaci pilot Gus Grissom a pilot John Young.
Po 98 minútach letu vyskúšal Grissom ovládanie lode. Vykonal zážih manévrovacích motorov a zmenil dráhu lode z pôvodnej eliptickej 224,2 – 161,2 km na takmer kruhovú dráhu (168 – 155 km). Pri treťom oblete vykonal pilot Young ďalšiu sériu motorických manévrov, pri ktorých zmenil parametre dráhy letu na 155 – 80 km. Potom bol odhodený modul lode s manévrovacími motormi a boli zapálené brzdiace motory.
Astronauti počas letu urobili množstvo fotografií, vykonali menšie biologické experimenty (oplodnenie vajíčok morského ježka). Mali pridelený volací znak Molly Brown a spojenie s riadiacim strediskom udržiavali cez stacionárnu družicu Syncom 2.
Astronauti pristáli trochu prudšie na hladinu Atlantického oceánu, takže Grissom si prerazil prilbu a šrám na tvári získal aj Young. Pretože ich padák sťahoval s kabínou pod hladinu, museli ho núdzovo odpojiť. Potom boli vylovení loďou USS Intrepid v blízkosti ostrova Grand Turk v Atlantiku. Misia bola hodnotená veľmi úspešne.
Socket 7

Socket 7 je pätica (konektor) pre procesory x86 kompatibilné, ktorá sa spájkuje na základné dosky osobných počítačov. Je nástupcom Socket 5 a je s ním spätne kompatibilná, procesor do Socket 5 išiel umiestniť do socketu 7. Možno ju používať ako s procesormi Intel Pentium, tak aj s procesormi AMD, Cyrix, IDT (procesory WinChip) a ďalšími. Oproti Socket 5 má viac pinov a možnosť duálneho napájania (aj keď ho všetci výrobcovia nepodporovali). Ako jediný Socket podporoval mnoho výrobcov a frekvencií CPU.
Obsahoval 321 pinov (usporiadané 19x19), výnimočne 296 pinov (usporiadané 17x17).
Alexandr Sergejevič Kuchtarov

Životopis

Pôvodne pracoval v moskovskej továrni na výrobu ťažkej techniky. Počas druhej svetovej vojny bol veliteľom palebnej čaty 3. batérie 1. delostreleckého oddielu 852. delostreleckého pluku 276. streleckej divízie 11. streleckého zboru 1. gardovej armády 4. Ukrajinského frontu Červenej armády.
Zomrel na západnom okraji Sečoviec ppod. 9./10. decembra 1944 v bitke o Dargovský priesmyk, na palebnom stanovišti 3. batérie, počas delostreleckého prepadu delostrelectva protivníka. Spolu s ním boli zabití ďalší 2 príslušníci batérie, ďalších 5 utrpelo zranenia. Bol pochovaný pravdepodobne na mieste smrti, blízko delostreleckej batérie, neskôr v roku 1945 exhumovaný a prenesený na miestny kresťanský cintorín. V roku 1946 boli jeho pozostatky na základe nariadenia Povereníctva vnútra ČSR exhumované a prenesené na ústredný vojenský cintorín Červenej armády v Michalovciach.
Monteaux

Poloha

Obec má rozlohu 6,27 km². Najvyšší bod je položený 102 m n. m. a najnižší bod 56 m n. m.

Obyvateľstvo

Počet obyvateľov obce je 784 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Bizoň

Životopis

V roku 1960-1966 absolvoval štúdium na Fakulte architektúry SVŠT v Bratislave. Pracovne navštívil Grécko, Taliansko (1980, 1992), Francúzsko (1982), Berlín (1988). Pracoval v Stavoprojekte Banská Bystrica ako projektant (1966-1982), v Pamiatkovom ústave Banská Bystrica ako odborný pracovník (1982-1985) a v Projektovom ústave kultúry v Banskej Bystrici ako hlavný inžinier (1985-1996). Od roku 1996 pôsobí v slobodnom povolaní. Je členom Spolku architektov Slovenska (od 1970). 
Medzi jeho realizácie patrí Krajská polická škola v Banskej Bystrici (dnes Právnická fak. UMB, 1980), Kňazský seminár sv. Františka Xaverského v Badíne (1993), Úrad priemyselného vlastníctva v Banskej Bystrici (spoluaut., 1996), obytný dom Belveder, Banská Bystrica (2000) a i. prevádzkové budovy a rodinné domy.
Monthuchon

Poloha

Obec má rozlohu 7,66 km². Najvyšší bod je položený 176 m n. m. a najnižší bod 69 m n. m.

Obyvateľstvo

Počet obyvateľov obce je 617 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cabrerets

Poloha

Obec má rozlohu 43,38 km². Najvyšší bod je položený 367 m n. m. a najnižší bod 130 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Batizovský potok

Opis toku

Vyteká z Batizovského plesa, potom preteká severojužným smerom Batizovskou dolinou, následne vteká do Tatranského podhoria a tečie západne od Novej Polianky. Východne od obce Štôla potom mení smer toku na juhovýchod, vteká do geomorfologického podcelku Popradská kotlina a zľava sa oddeľuje vedľajšie rameno, ktoré tečie sprvu súbežne s hlavným korytom, potom sa stáča na východ a severne od obce Batizovce sa spája s tokom Velického potoka. Hlavné koryto pokračuje cez intravilán Batizoviec, pod obcou sa stáča na východ a nakoniec sa severovýchodne od Svitu vlieva v nadmorskej výške 704,8 m n. m. do Velického potoka.
Jakubovo námestie

Jakubovo námestie 7

bytový dom
Uherčická louka

Ochrana

Predmetom ochrany sú vlhké lúky a mokraďové spoločenstvá s výskytom osobitne chránených druhov rastlín a živočíchov.
Loudrefing

Poloha

Obec má rozlohu 23 km². Najvyšší bod je položený 272 m n. m. a najnižší bod 223 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ilkovičova rovnica

Ilkovičova rovnica je matematický vzťah, vyjadrujúci závislosť difúziou limitovaného prúdu od vlastností kvapkovej elektródy a elektroaktívnej látky v polarografii, ktorú odvodil Dionýz Ilkovič a publikoval ju v roku 1934.
Id = 0,627 z.F.D1/2.m2/3.t1/6.c
kde z je počet vymenených elektrónov
Fje Faradayov náboj
Dje difúzny koeficient
m je hmotnosť ortuťovej kvapky
tje doba kvapky
Pre stanovenie jedného analytu pri zachovaní konštantných podmienok platí:
Id = k.c
Savigny-sur-Braye (obec)

Poloha

Obec má rozlohu 67,18 km². Najvyšší bod je položený 166 m n. m. a najnižší bod 74 m n. m.

Obyvateľstvo

Počet obyvateľov obce je 2 152 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šport do Košíc a na Východ

Vedenie strany

Predsedom strany je telovýchovný pedagóg a futbalový manažér Mgr. Igor Sidor, PhD., MBA. Podpredsedmi strany sú moderátor Peter Strachan a pedagogička Mgr. Antónia Hrabská.

Kritika a kontroverzie

V súvislosti s vraždou investigatívneho reportéra Jána Kuciaka a jeho snúbenice Martiny Kušnírovej denník Korzár Košice upozornil na prepojenie vedenia strany na Antonina Vadalu, podnikateľa talianskeho pôvodu pôsobiaceho na východnom Slovensku podozrivého z napojenia na zločineckú skupinu ’Ndrangheta z Kalábrie v Taliansku, teda kalábrijskú vetvu mafie, čo dokladajú dokumenty talianskych justičných orgánov. Práve Vadalu a ďalších Talianov podozrivých z prepojenia na ’Ndranghetu sa týkal posledný pripravovaný článok Jána Kuciaka, čo priviedlo médiá k hypotéze, že páchateľom a/alebo objednávateľom vraždy bola ’Ndrangheta. Trestný čin dvojnásobnej vraždy je doposiaľ v štádiu vyšetrovania.
Loutérion

Loutérion alebo lutérion (starogr. Λουτήριον – loutérion) je typ starogréckej nádoby.
Loutérion, zväčša väčšia plytká okrúhla nádoba na vodu (zriedka aj štvorcová) s dvomi vertikálnymi alebo horizontálnymi uchami (niekedy aj bez úch, s výtokovým otvorom a na podstavci), slúžil na ohrev vody do kúpeľa, na bežné umývanie ale i na rituálne účely (pri pohrebných obradoch, napr. na umývanie tela zosnulého). Mohol byť vyrobený s hliny, kameňa či kovu.
Francúzski archeológovia Jean-Louis Durand a François Lissarrague si na atických čiernofigúrových a červenofigúrových keramických vázach všimli celý rad významov loutérionu, predovšetkým vo svete rituálu. Poukazujú na to, že na niekoľkých vázach je loutérion zobrazený v spojitosti s hermovkou, na iných sú zobrazení muži stojaci okolo loutérionu, zjavne prevádzajúci nejaký rituál.
Splash Cars

Splash Cars je česká arkádová hra z roku 2015. Vytvorilo ju štúdio Craneballs. Hra je určená pre iOS a Android.

Popis hry

Hráč ovláda autíčko, ktoré vracia svetu farby. Každý level je zasadený do mesta, kde hráč jazdí so svojím autíčkom, ktoré vypúšťa farby. Keď tesne prejde okolo nejakého objektu, tak mu vráti farbu. V plnení cieľa však hráčovi bránia policajné vozidlá, ktoré ho naháňajú. Hráč si musí tiež dávať pozor na ukazovateľ paliva. To si môže doplniť zelenými kanistrami, ktoré sa dajú nájsť po leveloch. Vedľa toho sa dajú nájsť ďalšie rôzne power-upy a mince, za ktoré sa dajú kúpiť nové vozidlá a vylepšenia.
Hestur

Hestur alebo Hestoy (dán.: Hestø) je malý Faerský ostrov. Má rozlohu 6,1 km² a 29 obyvateľov.

Geografia

Je obklopený ostrovmi Koltur na severozápade, Sandoy na juhu a Streymoy na severe. Sú tu štyri vrchy, z toho najvyššie Múlin aj Eggjarrók merajú obidva 421 m. Na západnom pobreží sú až 400 m vysoké skaly. Jazero Fagradalsvatn a jeho odtok do mora, tvorí 1,1 % rozlohy ostrova.
Na ostrov je možno sa dostať loďou, ktorá tiež pláva k ostrovom Sandoy a Streymoy, ale existuje projekt stavať podvodoý tunel medzi Streymoyom a Sandoyom, ale nie je to pravdepodobné, že Hestur bude časť tohto projektu.